**Balatonberényi Helyi Választási Bizottság Elnökének tájékoztatója**

Tisztelt Képviselő-testület!

A 2022. június 26-i időközi önkormányzati választások lebonyolításáról a következőkben számolok be:

A Balatonberényi Helyi Választási Bizottság a jelöltek bejelentkezését követően határidőn belül valamennyi jelöltet nyilvántartásba vette,  
a nyilvántartásba vételhez minden induló jelölt a megfelelő számú ajánlásokkal rendelkezett.

A Bizottság a 2 fő polgármester-jelölt és a 15 fő képviselő-jelölt szavazólapon történő megjelenésének sorrendjéről a 2022. május 23-i ülésén sorsolással döntött. A bizottság a szavazólapok adattartamát a 2022. június 15-i ülésén hagyta jóvá.

2022. június 26-án 6 órakor rendben megkezdődött a szavazás a Balatonberényi Községháza épületében. A bizottságba a két polgármester-jelölt egy-egy főt delegált, így a választás napján a bizottság 7 taggal látta el a feladatait.

A névjegyzékben 1118 fő választópolgár volt. A szavazás napján 517 választópolgár jelent meg és adta le szavazatát. Mozgásukban korlátozott személyek is éltek a mozgóurna lehetőségével.

A szavazást semmilyen rendkívüli esemény nem zavarta meg.

A szavazóhelyiséget 19 órakor a bizottság bezárta és megkezdte a szavazólapok számlálását.

**A polgármester választás eredménye:**A szavazás során szavazólap nem hiányzott az urnából és többletszavazó lap sem volt.  
Az 517 szavazatból 8 volt érvénytelen.  
Horváth László polgármester-jelölt 230, míg Druskoczi Tünde polgármester-jelölt 279 érvényes szavazatot kapott.

**Az önkormányzati képviselők választási eredménye:**A leadott 517 szavazólapból 10 volt érvénytelen.

Az 507 érvényes szavazatból a jelöltek a következő számú szavazatokat kapták, a szavazólapon levő sorrend szerint:

Härtel Sebastian 210  
Kánya Márton 175  
Benkő Mónika 52  
Baranyai-Paczolai Brigitta 91  
Gazda János 234  
Király Szabolcs László 242  
Horváthné Vitalis Mária 145  
Dr. Várszegi József Ferenc 196  
Nácz Attila Miklós 196  
Horváth János 210  
Giczi Anita 103  
Lipicsné Salamon Erzsébet Ágnes 243  
Horváth Péter 285  
Barjákné Martin Judit 158  
Király Ildikó 174

**A szavazatok alapján a képviselő-testület tagjai:**

**Druskoczi Tünde polgármester**Härtel Sebastian  
Gazda János  
Király Szabolcs László  
Horváth János  
Lipicsné Salamon Erzsébet Ágnes  
és Horváth Péter képviselők.

Druskoczi Tünde polgármester asszonynak és a megválasztott önkormányzati képviselőknek az elkövetkező bő 2 éves ciklusra, erőt, egészséget és sikeres munkát kívánok.

Balatonberény, 2022.07.12.

Garainé Móricz Bernadett sk.  
HVB elnöke